smcproject/ml-wiki-sentences huggingface dataset:
കാലാവധി കണക്കാക്കുമ്പോൾ പൊതു അവധി കൂട്ടുവാൻ പാടില്ല.
നിശ്ചിത സമയപരിധിക്കുള്ളിൽ സേവനം ലഭ്യമാക്കിയില്ലെങ്കിലോ അല്ലെങ്കിൽ അപേക്ഷ നിരസിക്കപ്പെട്ടതോ ആയ ഒരാൾക്ക് ഒന്നാം അപ്പീൽ അധികാരി മുമ്പാകെ അപേക്ഷ നിരസിച്ച അല്ലെങ്കിൽ നിശ്ചിത സമയ പരിധി അവസാനിച്ച് 30 ദിവസത്തിനുള്ളിൽ അപ്പീൽ സമർപ്പിക്കാവുന്നതാണ്.
എന്നാൽ നിശ്ചിത സമയത്തിനുള്ളിൽ അപ്പീൽ ബോധിപ്പിക്കുവാൻ കഴിയാത്തതിന് അപ്പീൽ വാദിക്ക് മതിയായ കാരണമുണ്ടെങ്കിൽ ആ അധികാരിക്ക് 30 ദിവസത്തിനു ശേഷമുള്ള അപേക്ഷയും സ്വീകരിക്കാവുന്നതാണ്.
ഒന്നാം അപ്പീൽ അധികാരിക്ക് നിയുക്ത ഉദ്യോഗസ്ഥനോട് നിശ്ചിത കാലയളവിനുള്ളിൽ സേവനം നൽകാൻ കൽപ്പിക്കുകയോ അല്ലെങ്കിൽ അപ്പീൽ തള്ളുകയോ ചെയ്യാവുന്നതാണ്.
ഒന്നാം അപ്പീൽ അധികാരിയുടെ തീരുമാനം സങ്കടകരമായ ആൾക്ക് ഒന്നാം അപ്പീൽ അധികാരിയുടെ തീരുമാനത്തിന്റെ തിയ്യതി മുതൽ 60 ദിവസത്തിനുള്ളിൽ രണ്ടാം അപ്പീൽ അധികാരെ മുമ്പാകെ അപ്പീൽ ബോധിപ്പിക്കാവുന്നതാണ്.
എന്നാൽ സമയപരിധിക്കുള്ളിൽ അപ്പീൽ ഫയലാക്കുവാൻ സാധിക്കാത്തതിന് മതിയായ കാരണം ബോധിപ്പിക്കുകയാണെങ്കിൽ അവധിക്ക് ശേഷവും അപ്പീൽ സ്വീകരിക്കുന്നതാണ്.
രണ്ടാം അപ്പീൽ അധികാരിക്ക് നിയുക്ത ഉദ്യോഗസ്ഥനോട് ഒരു നിശ്ചിത കാലയളവിൽ സേവനം ലഭ്യമാക്കുവാൻ നിർദ്ദീശിക്കുകയോ അല്ലെങ്കിൽ അപ്പീൽ നിരസിക്കുകയോ ചെയ്യാവുന്നതാണ്.
എന്നാൽ സമയപരിധിക്കുള്ളിൽ സേവനം ലഭ്യമാക്കുന്നതിൽ നിയുക്ത ഉദ്യോഗസ്ഥൻ വീഴ്ച വരുത്തുകയാണെങ്കിൽ ആ ഉദ്യോഗസ്ഥനെതിരെ 8-)0 വകുപ്പിൽ വ്യവസ്ഥ ചെയ്തിരിക്കുന്ന ശിക്ഷ ചുമത്താവുന്നതാണ്.
മതിയായതും യുക്തിസഹമായ കാരണങ്ങളില്ലാതെ സേവനം നൽകുന്നതിൽ നിയുക്ത ഉദ്യോഗസ്ഥൻ വീഴ്ച വരുത്തിയാൽ രണ്ടാം അപ്പീൽ അധികാരിക്ക് രേഖാമൂലമുള്ള ഒരു ഉത്തരവു വഴി കാരണങ്ങൾ വിവരിച്ചു കൊണ്ട് നിയുക്ത ഉദ്യോഗസ്ഥനുമേൽ 500 രൂപയിൽ കുറയാത്തതും 5000/- രൂപയിൽ കൂടാത്തതുമായ ഒരു പിഴ ചുമത്താവുന്നതാണ്.
നിയുക്ത ഉദ്യോഗസ്ഥൻ സേവനം നൽകുന്നതിൽ കാലതാമസം വരുത്തിയാൽ ഇപ്രകരം താമസം വരുത്തിയ ഓരോ ദിവസത്തിനും 250/- രൂപ നിരക്കിൽ പരമാവധി 5000/- രൂപ വരെ പിഴ ഈടാക്കാവുന്നതാണ്.
സേവനാവകാശ നിയമത്തിന്റെ പരിധിയിൽ വരുന്ന സർക്കാർ സേവനങ്ങൾ: ജനന സർട്ടിഫിക്കറ്റ്, ജാതി സർട്ടിഫിക്കറ്റ്, വരുമാന സർട്ടിഫിക്കറ്റ്, വാസസ്ഥല സർട്ടിഫിക്കറ്റ്, മരണ സർട്ടിഫിക്കറ്റ്, വീടുകൾക്കും കടകൾക്കുമുള്ള വൈദ്യുതി കണക്ഷൻ, വീടുകൾക്കുള്ള ജലവിതരണ കണക്ഷൻ, റേഷൻ കാർഡ് നൽകൽ, പൊലീസ് സ്‌റ്റേഷനിൽ നൽകുന്ന പരാതിക്കു രസീത്, എഫ്.ഐ.ആർ പകർപ്പ് നൽകൽ, ഗുരുതര കുറ്റകൃത്യങ്ങളിൽ പൊലീസിന്റെ സത്വര ഇടപെടൽ, സമയബന്ധിതമായ പാസ്‌പോർട്ട് വെരിഫിക്കേഷൻ, സമയബന്ധിതമായ ജോലി വെരിഫിക്കേഷൻ.
ബില്ലിന്റെ പരിധിയിൽ വരുന്ന പൊലീസ് സേവനങ്ങൾ:
14 സേവനങ്ങൾ സംബന്ധിച്ച അവകാശങ്ങളിലാണ് പൊതുജനങ്ങൾക്ക് ഉറപ്പു നൽകുന്നത്.
മൈക്ക് പ്രവർത്തിപ്പിക്കാനുള്ള അനുവാദം ഘോഷയാത്രയ്ക്കുള്ള അനുവാദം നൽകൽ പാസ്പോർട്ട് അന്വേഷണം പൊലീസ് സ്റ്റേഷനുകളിൽ ലഭിക്കുന്ന പരാതികളുടെ അന്വേഷണം പരാതി സ്വീകരിച്ചുകൊണ്ട് രസീത് നൽകൽ പ്രഥമ വിവര റിപ്പോർട്ടിന്റെ പകർപ്പ് പോസ്റ്റ്മോർട്ടം സർട്ടിഫിക്കറ്റ് പൊലീസ് ക്ലിയറൻസ് സർട്ടിഫിക്കറ്റ് ആയുധങ്ങളും സ്ഫോടക വസ്തുക്കളും സംബന്ധിച്ച ലൈസൻസ് ജോലി സംബന്ധമായ വെരിഫിക്കേഷൻ വിദേശികളുടെ രജിസ്ട്രേഷൻ കസ്റ്റഡിയിലെടുത്ത വാഹനങ്ങൾ നടപടിക്രമങ്ങൾ പൂർത്തിയാക്കി മടക്കി വിട്ടുകൊടുക്കുന്നതു സംബന്ധിച്ച് സമൻസുകൾ നൽകുന്നതും വാറൻഡുകൾ നടപ്പാക്കുന്നതും സംബന്ധിച്ച് പട്ടികജാതി-വർഗ വിഭാഗങ്ങൾക്കെതിരെയുള്ള അതിക്രമങ്ങൾ സംബന്ധിച്ച പരാതിയിൻമേലുള്ള അന്വേഷണം എന്നിവയാണ് ഈ സേവനങ്ങൾ
സേവനങ്ങൾ ലഭ്യമാക്കേണ്ട സമയപരിധി ഗസറ്റിൽ വിജ്ഞാപനം ചെയ്യുകയും, ഈ സമയത്തിനകം സേവനം ലഭിക്കാതിരിക്കുകയോ അപേക്ഷ നിരസിക്കപ്പെടുകയോ ചെയ്താൽ 30 ദിവസത്തിനകം അപ്പീൽ ഫയൽ ചെയ്യുകയും ആവാം.
മതിയായ കാരണമുണ്ടെന്ന് ഒന്നാം അപ്പീൽ അധികാരിക്കു ബോധ്യപ്പെട്ടാൽ 30 ദിവസം കഴിഞ്ഞും അപ്പീൽ സ്വീകരിക്കാം.
ഒന്നാം അപ്പീൽ നിരസിക്കപ്പെട്ടാൽ രണ്ടാം അപ്പീൽ നൽകാനും വ്യവസ്ഥയുണ്ട്.
ഇത് അപ്പീൽ നിരസിച്ച് 60 ദിവസത്തിനകം ആയിരിക്കണം.
സേവനം നൽകുന്നതിൽ വീഴ്ച വരുത്തുന്ന ഉദ്യോഗസ്ഥർ നിയമപ്രകാരമുള്ള പിഴ നൽകേണ്ടി വരും.
സേവനാവകാശ നിയമത്തിന്റെ പ്രാധാന്യം കൈക്കൂലി ആവശ്യപ്പെട്ടു സേവനം വൈകിക്കാനുള്ള പ്രവണത ഇല്ലാതാക്കുന്നു.
ഭരണ സുതാര്യത ഉറപ്പുവരുത്തുന്നു.
സർക്കാർ ഉദ്യോഗസ്ഥരിൽ ഉത്തരവാദിത്തബോധവും കാര്യക്ഷമതയും ഉണ്ടാക്കിയെടുക്കുന്നു.
സർക്കാർ സേവങ്ങൾ ലഭിക്കുക എന്ന ജനങ്ങളുടെ മൌലികാവകാശം പ്രാവർത്തികമാകുന്നു.
അവലംബം പുറം കണ്ണികൾ 2012ൽ കേരള സർക്കാർ നടപ്പിലാക്കിയ സേവനാവകാശ  ബില്ലിന്റെ പകർപ്പ് Archived 2012-10-08 at the Wayback Machine .
കേരള സർക്കാർ നടപ്പാക്കിയ സേവനാവകാശങ്ങളെ സംബന്ധിച്ച റൂൾസ് Archived 2014-06-30 at the Wayback Machine .
കേരള ഗസറ്റ് നോട്ടിഫിക്കേഷൻ KSRTC നൽകുന്ന സേനങ്ങൾ Archived 2013-08-17 at the Wayback Machine .
kerala Police നൽകുന്ന സേവനങ്ങൾ ഇൻഫർമേഷൻ ടെക്നോളജി ഡിപാർട്ട്മെന്റ് നൽകുന്ന സേവനങ്ങൾ Archived 2014-01-24 at the Wayback Machine .
ആഭ്യന്തര വകുപ്പിലെ സേവനങ്ങൾ Archived 2014-01-24 at the Wayback Machine .
പോലിസ് നൽകുന്ന സേവനങ്ങൾ കൊമേർഷ്യൽ ടാക്സസ് ഡിപാർട്ട്മെന്റ് നൽകുന്ന സേവനങ്ങൾ റവന്യൂ വകുപ്പിൽ നിന്നുള്ള സേവനങ്ങൾ Archived 2014-01-24 at the Wayback Machine .
എക്സൈസ് വകുപ്പിൽ നിന്നുള്ള സേവനങ്ങൾ Archived 2014-01-24 at the Wayback Machine .
രജിസ്ട്രേഷൻ വകുപ്പിന്റെ സേവനങ്ങൾ Archived 2014-01-24 at the Wayback Machine .
സാമൂഹ്യ നീതി വകുപ്പിൽ നിന്നുള്ള സേവനങ്ങൾ Archived 2014-01-24 at the Wayback Machine .
കൃഷി ഡയരക്ട്രേറ്റ് നൽകുന്ന സേവനങ്ങൾ Archived 2014-01-24 at the Wayback Machine .
കേരള സ്റ്റേറ്റ് ഇൻഷുറൻസ് ഡിപാർട്ട്മെന്റിൽ നിന്നും ലഭിക്കുന്ന സേവനങ്ങൾ Archived 2014-01-24 at the Wayback Machine .
മൃഗ സംരക്ഷണ വകുപ്പിൽ നിന്നുള്ള സേവനങ്ങൾ Archived 2014-01-24 at the Wayback Machine .
സിവിൽ സപ്പ്ലൈസ് വകുപ്പിൽ നിന്നുള്ള സേവനങ്ങൾ Archived 2014-01-24 at the Wayback Machine .
സിക്കന്ദർ (2009-ലെ ചലച്ചിത്രം) Sikandar (2009 film) Sikandar (2009 film)
ജമ്മു-കാശ്മീരിലെ തീവ്രവാദത്തെ പ്രമേയമാക്കി നിർമ്മിച്ച ഒരു ബോളിവുഡ് ചലച്ചിത്രമാണ് സിക്കന്ദർ ( Hindi : सिकन्दर , Urdu : سِکندر ‬ ).
സിക്കന്ദർ ലോധിയുടെ ശവകുടീരം ഇംഗ്ലീഷ് വിലാസം https://ml.wikipedia.org/wiki/Tomb_of_Sikandar_Lodi
ലോധി രാജവംശത്തിലെ രണ്ടാമത്തെ ഭരണാധികാരിയായ സിക്കന്ദർ ലോധിയുടെ ശവകുടീരം ( ഹിന്ദിയിൽ :सिकंदर लोधी का मक़बरा) ഡെൽഹിയിലെ ലോധി ഉദ്യാനത്തിൽ സ്ഥിതിചെയ്യുന്നു.
സിക്കന്ദർ ലോധിയുടെ മകൻ ഇബ്രാഹിം ലോധി 1517-1518 കാലഘട്ടത്തിൽ  പണികഴിപ്പിച്ചതാണ് ഈ ശവകുടീരം.
ബഡാ ഗുംപാദിൽ നിന്ന് 100 മീറ്റർ അകലെ ശവകുടീരം സ്ഥിതിചെയ്യുന്ന  സ്ഥലം മുമ്പ് ഖൈർപൂർ (Khairpur) എന്നറിയപ്പെട്ടിരുന്നു.
1489 മുതൽ 1517 വരെ ഡെൽഹിയിലെ സുൽത്താനായിരുന്നു സിക്കന്ദർ ലോധി (യഥാർത്ഥ പേര്-നിസാം ഖാൻ).
ഇദ്ദേഹത്തിന്റെ പിതാവ് ബാഹ്‌ലുൽ ലോധി 1489-ൽ അന്തരിച്ചു.
അതിനുശേഷം ഡെൽഹിയിലെ ഭരണം ഏറ്റെടുത്ത സിക്കന്ദർ ലോധി 1517-ൽ തന്റെ മരണം വരെയും ഭരണം നടത്തിയിരുന്നു.
സിക്കന്ദർ ലോധിയുടെ മരണത്തെ തുടർന്ന് മകൻ ഇബ്രാഹിം ലോധിയാണ് ശവകുടീരം നിർമ്മിച്ചത്.
ഇന്തോ-ഇസ്ലാമിക് വാസ്തുവിദ്യാ ശൈലിയിൽ നിർമ്മിക്കപ്പെട്ട ഈ ശവകുടീരത്തിന് അഷ്ടഭുജാകൃതി (Octagonal)യാണുള്ളത്.
ഏറെ പുരാതനമായ ഈ ശവകുടീരം ഇന്ത്യൻ ഉപഭൂഖണ്ഡത്തിലെ തന്നെ ആദ്യത്തെ ഉദ്യാന-ശവകുടീരമാണ്.
ലോധി ഉദ്യാനത്തിൽ തന്നെ സ്ഥിതിചെയ്യുന്ന മുഹമ്മദ് ഷാ സയ്യിദിന്റെ ശവകുടീരത്തിലെ ചില നിർമ്മിതികൾ സിക്കന്ദർ ലോധിയുടെ ശവകുടീരത്തിലും‍ ഉൾപ്പെടുത്തിയിട്ടുണ്ട്.
നല്ല ഉയരമുള്ള സംരക്ഷണ ഭിത്തികളാൽ ചുറ്റപ്പെട്ട ലോധി ഉദ്യാനത്തിന്റെ വടക്കുഭാഗത്തായാണ് ശവകുടീരം സ്ഥിതിചെയ്യുന്നത്.
ശവക്കല്ലറ ഉൾപ്പെടുന്ന സ്മാരകത്തിന്റെ പ്രധാന കവാടം ദക്ഷിണ ദിശയെ അഭിമുഖീകരിക്കുന്നു.
പ്രധാന കവാടത്തിന്റെ മുകൾ ഭാഗത്തായി അർദ്ധവൃത്താകൃതിയിലുള്ള രണ്ടു നെടുമ്പുരകൾ ഉണ്ട്.
ഇവയിൽ നീലനിറത്തിലുള്ള കല്ലുകൾ പാകിയിരിക്കുന്നു.
വിവിധ നിറങ്ങളിലുള്ള കല്ലുകൾ കൊണ്ട് കല്ലറ അലങ്കരിച്ചിരിക്കുന്നു.
കല്ലറയ്ക്കു ചുറ്റും വിശാലമായ വരാന്തയുണ്ട്‌.
ചിത്രപ്പണികൾ കൊണ്ടു നിറഞ്‌ഞ തൂണുകളാണ് സ്മാരകത്തിനുള്ളത്.
മുഗൾ വാസ്തുവിദ്യാശൈലിയിലാണ് കല്ലറയുടെ ചുവരുകൾ  നിർമ്മിച്ചിരിക്കുന്നത്.
അവയിൽ ചില വിദേശഭാഷകളും ആലേഖനം ചെയ്തിട്ടുണ്ട്‌.
സിക്കന്ദർ ലോധിയുടെ ശവകുടീരം ഡെൽഹിയിലെ ലോധി ഉദ്യാനത്തിന്റെ വടക്കു ഭാഗത്തായാണ് നിലകൊള്ളുന്നത്.
ഉദ്യാനത്തിന്റെ പടിഞ്ഞാറു ഭാഗത്ത് അമൃത ഷേർഗിൽ മാർഗും കിഴക്കു ഭാഗത്ത് മാക്സ് മുള്ളെർ മാർഗും തെക്കുഭാഗത്ത് ലോധി റോഡും സ്ഥിതിചെയ്യുന്നു.
തെക്കു-പടിഞ്ഞാറ് ദിശയിൽ സഫ്ദർജങ് ശവകുടീരവുമുണ്ട് .
ചിത്രശാല ശവക്കല്ലറ ശവകുടീരത്തിന്റെ സംരക്ഷണ ഭിത്തികൾ പ്രധാന അറയ്ക്കുള്ളിലെ ജാലകം ശവകുടീരത്തിൽ കല്ലുകൾ പാകിയിരിക്കുന്നു.
സിക്കന്ദർ ലോധിയുടെ ശവകുടീരം ഒരു സൂര്യാസ്തമയ സമയത്ത് അവലംബം
സിക്കാർ മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Sikar_Medical_College
ശ്രീ കല്യാൺ ഗവൺമെന്റ് മെഡിക്കൽ കോളേജ് എന്നും അറിയപ്പെടുന്ന സിക്കാർ മെഡിക്കൽ കോളേജ് ഇന്ത്യയിലെ രാജസ്ഥാനിലെ സിക്കാറിലെ ഒരു സമ്പൂർണ്ണ തൃതീയ മെഡിക്കൽ കോളേജാണ്.
കോളേജ് ബാച്ചിലർ ഓഫ് മെഡിസിൻ ആൻഡ് സർജറി (MBBS) ബിരുദവും ബിരുദാനന്തര കോഴ്സുകളും, നഴ്‌സിംഗ്, പാരാ മെഡിക്കൽ കോഴ്‌സുകളും വാഗ്ദാനം ചെയ്യുന്നു.
കോളേജ് രാജസ്ഥാൻ യൂണിവേഴ്‌സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്‌തിരിക്കുന്നു, ഇത് മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ളതാണ്.
സിക്കാർ മെഡിക്കൽ കോളേജ് വിദ്യാർത്ഥികളുടെ എംബിബിഎസ് കോഴ്സുകളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
NEET-UG വഴി പ്രതിവർഷം 100 വിദ്യാർത്ഥികളെ ഉൾപ്പെടുത്തിക്കൊണ്ട് എംബിബിഎസ് കോഴ്സിനുള്ള വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
കൂടാതെ എൻഎംസിയും അംഗീകരിച്ച ബിരുദാനന്തര ബിരുദ കോഴ്സുകളും ഇത് വാഗ്ദാനം ചെയ്യുന്നു.
എല്ലാ വർഷവും ജനുവരിയിൽ ഒരിക്കൽ നടക്കുന്ന NEET-PG മെറിറ്റ് വഴിയാണ് ബിരുദാനന്തര ബിരുദ പ്രവേശനം.
ശ്രീ കല്യാൺ ഹോസ്പിറ്റൽ (എസ്കെ ഹോസ്പിറ്റൽ) മെഡിക്കൽ കോളേജിനോട് ചേർന്നുള്ള അധ്യാപന ആശുപത്രിയാണ്.
ജില്ലയിലെ സർക്കാർ മെഡിക്കൽ സൗകര്യങ്ങളിൽ മുന്നിൽ നിൽക്കുന്ന ആശുപത്രിയാണ് ഇത്.
അവലംബം പുറം കണ്ണികൾ https://education.rajasthan.gov.in/content/raj/education/sikar-medical-college/en/home.html# Archived 2022-08-05 at the Wayback Machine .
സിക്കിം ഡമോക്രാറ്റിക് ഫ്രണ്ട് ഇംഗ്ലീഷ് വിലാസം https://ml.wikipedia.org/wiki/Sikkim_Democratic_Front
സിക്കിമിൽ നിന്നുള്ള ഒരു അംഗീകൃത സംസ്ഥാന രാഷ്ട്രീയപാർട്ടിയാണ് സിക്കിം ഡമോക്രാറ്റിക് ഫ്രണ്ട് ( SDF ).
പവൻ കുമാർ ചമ്ലിങിന്റെ നേതൃത്വത്തിൽ 1993ലാണ് പാർട്ടി രൂപീകരിച്ചത്.1994ലെ തിരഞ്ഞെടുപ്പിൽ സിക്കിം സംഗ്രാം പരിഷദിനെ പരാജയപ്പെടുത്തി പവൻ കുമാർ ചമ്ലിങ് മുഖ്യമന്ത്രിയായി.
തുടർന്ന് നടന്ന എല്ലാ തിരഞ്ഞെടുപ്പുകളീലും സിക്കിം ഡമോക്രാറ്റിക് ഫ്രണ്ട് തന്നെയാണ് അധികാരത്തിൽ വന്നത്.2009ൽ 32ൽ 32ഉം സീറ്റ് നേടി പരിപൂർണജയമായിരുന്നു.
2016ൽ സിക്കിം ഡമോക്രാറ്റിക് ഫ്രണ്ട് ബി.ജെ.പിയുടെ നോതൃത്വത്തിൽ ദേശീയ ജനാധിപത്യ സഖ്യംമയി സഖൃം ഉണ്ടക്കി.
സിക്കാഡ 3301 ഇംഗ്ലീഷ് വിലാസം https://ml.wikipedia.org/wiki/Cicada_3301
ഇനറെർനെറ്റിൽ കുറച്ചുക്കാലം കൗതുകവും അതുപോലെതന്നെ ഭീതിയും പരത്തിയ ഒരു സമസ്യയാണ് സിക്കാഡ 3301.2012 ജനുവരി മുതൽ ഇന്റെർനെറ്റിലെ വിവിധ സേവനങ്ങളിലായി പ്രത്യേകതരം കോഡുകളും മറ്റും പ്രത്യക്ഷപ്പെട്ടു .
ബുദ്ധിമാന്മാരായ ആളുകളെ തങ്ങൾക്ക് ആവശ്യമുണ്ടെന്നും യോജിച്ച ആളുകളെ കണ്ടെത്താനുളള ഒരു പരീക്ഷയാണ് ഇതെന്നും കോഡുകൾക്കൊപ്പം സന്ദേശമുണ്ടായിരുന്നു.
ഇതിന് പിന്നിലുണ്ടെന്ന് കരുതപ്പെടുന്ന സംഘമാണ് സിക്കാഡ 3301.
ഇതിന്റെ ആദ്യ സമസ്യ വന്നത് 2012 ജനുവരി 4-നാണ്.
രണ്ടാമത്തെഘട്ടമായി 2013 ജനുവരി 4-നും മുന്നാമത്തെ ഘട്ടമായി ട്വിറ്ററിൽ 2014 ജനുവരി 4-നും പ്രത്യക്ഷമായി .
ഒരു വർഷത്തെ ഇടവേളയിൽ തുടർച്ചയായി വന്നിരുന്ന സമസ്യകൾ 2015 ജനുവരി 4-ന് വന്നില്ല.
എന്നാൽ 2016 ജനുവരി 5-ന് വീണ്ടും പുതിയ സമസ്യ ട്വുറ്ററിലൂടെ പുറത്തുവന്നു .
വിവിധ വിഷയങ്ങളിലേ അറിവും ചില യഥാർത്ഥ സ്ഥലങ്ങളിലേല്ലാം തയ്യാറാക്കിവച്ചിട്ടുളള സൂചനകളും ഇൗ സമസ്യകൾ നിർദ്ധാരണം ചെയ്യുവാൻ ആവശ്യമായിരുന്നു.
അരാണിതിനു പിന്നിൽ എന്നും ഇവരുടെ യഥാർത്ഥ ഉദ്ദേശം എന്തെന്നും വ്യക്തമല്ല.
സുരക്ഷാ ഏജൻസികൾ മുതൽ അജ്ഞാതമായ ഒരു രഹസ്യസമൂഹമാണെന്നും ഇത് ഒരു ആരാധനാ സമ്പ്രദായമോ മതമോ ആണെന്നും ചിലർ വിശ്വസിക്കുന്നുണ്ട് .
സിക്കന്ദർ ലോധി ഇംഗ്ലീഷ് വിലാസം https://ml.wikipedia.org/wiki/Sikandar_Lodi
1489 നും 1517 നുമിടയിൽ ഡൽഹി സുൽത്താനായിരുന്നു സിക്കന്ദർ ലോധി .
ലോധി രാജ വംശത്തിലെ രണ്ടാമനായിരുന്നു.
ലോധി രാജ വംശത്തിലെ വിജയിയും കാര്യ പ്രാപ്തിയുമുള്ള ഭരണാധിപനായിരുന്നു അദ്ദേഹം.
ജിവ ചിത്രം
സുൽത്താൻ ബഹ്‌ലുൽ ഖാന്റെയും ബീവി അമ്പ്ഹയുടെയും മകനാണ്.
സിർഹിന്ദിലെ ഒരു ഹിന്ദു സ്വർണ്ണപ്പണിക്കാരന്റെ മകളായിരുന്നു സിർഹിന്ദ്.
1489 ജൂലൈ 17 നാണ് അദ്ദേഹം സുൽത്താനായത്.
അബു അൽ മുസഫർ ഗാസി സുൽത്താൻ സിക്കന്ദർ ലോധി എന്നായിരുന്നു പൂർണ്ണ നാമം.
അച്ചൻ പിൻഗാമിയായി സിക്കന്ദർ ലോധിയെയാണ് നിയമിച്ചതെങ്കിലും, അദ്ദേഹത്തിന്റെ മൂത്ത സഹോദരനും ജാൺപൂരിലെ വൈസ്രോയിയുമായിരുന്ന ബാർബാക്ക് ഷാ കിരീടത്തിനു അവകാശമുന്നയിച്ചത് പ്രശ്നങ്ങൾക്ക് കാരണമായി.
എങ്കിലും വലിയൊരു രക്തച്ചൊരിച്ചിലില്ലാതെ അദ്ദേഹം തന്നെ അധികാരത്തിലെച്തുകയും സഹോദരനെ വൈസ്രോയിയായി തുടരാൻ അനുവദിക്കുകയും ചെയ്തു.
അധികാര പരിധിയിൽ വ്യാപാരം പ്രോത്സാഹിപ്പിച്ച അദ്ദേഹം ഗ്വാളിയോറിലേക്കും ബീഹാറിലേക്കും ലോധി സാമ്രാജ്യം വ്യാപിപ്പിച്ചു.
1503ൽ ഇന്നത്തെ ആഗ്ര സിറ്റി കമ്മീഷൻ ചെയ്തു.
അദ്ദേഹം പേർഷ്യന് ഭാഷയിൽ കവിതകളെഴുതിയിരുന്നു.
ഗുൽറുഖി എന്നായിരുന്നു തൂലികാ നാമം.
അക്കൗണ്ട് ഓഡിറ്റിങ്ങ് സംവിധാനം കൊണ്ട് വന്നത് അദ്ദേഹം ആയിരുന്നു.
ഗാസ്-ഇ-സിക്കന്ദരി എന്ന പേരിൽ കൃഷി ഭൂമികൾ അളക്കാനുള്ള 32 ഡിജിറ്റ് സംവിധാനം കൊണ്ടു വന്നു.
സിക്കന്ദർ ലോധി നല്ലൊരു പോരാളിയായിരുന്നു.
ഡൽഹി സുൽത്താനേറ്റിന്റെ മാഹാത്മ്യം ഉയർത്തി.
കീഴടക്കലുകൾ സഹോദരനെ കീഴടക്കി ജാൺപൂർ പിടിച്ചെടുത്തു.
ബീഹാർ കീഴടക്കി ധോൽപൂർ, ബിധർ, ഗ്വാളിയോർ, ചന്ദേരി തുടങ്ങിവ കീഴടക്കി.
1517 ലാണ് അദ്ദേഹം മരിച്ചത്.
ഡൽഹിയിലെ ലോധി ഗാർഡനിലാണ് ശവ കുടീരമുള്ളത് സിക്കന്ദർ ലോധിയുടെ നാണയം ലോധിയുടെ ശവകുടീരം അവലംബം ↑ ↑ ↑
സിക്കാർ
സിക്കാർ (ഹിന്ദി: सीकर) ആഗ്രയ്ക്കും ബിക്കാനറിനും ഏകദേശം മദ്ധ്യേ സ്ഥിതി ചെയ്യുന്ന ഇന്ത്യൻ സംസ്ഥാനമായ രാജസ്ഥാനിലെ ശെഖാവതി മേഖലയിലുള്ള ഒരു പട്ടണമാണ്.
സിക്കാർ ഒരു ചരിത്ര നഗരമാണ്.
ഇവിടെയുള്ള പഴയ ഹവേലികൾ ( മുഗൾ വാസ്തുവിദ്യ ഉപയോഗിച്ചു നിർമ്മിച്ച കൂറ്റൻ വീടുകൾ) സഞ്ചാരികളെ ഹഠാദാകർഷിക്കുന്ന ഒരു ഘടകമാണ്.
ജയ്പൂർ നഗരത്തിൽ നിന്ന് ഈ പട്ടണത്തിലേയ്ക്ക് 114 കിലോമീറ്ററും ജോധ്പൂരിൽ നിന്ന് 320 കിലോമീറ്ററും ബിക്കാനറിൽ നിന്ന് 215 കിലോമീറ്ററും ഡൽഹിയിൽ നിന്ന് 215 കിലോമീറ്റർ ദൂരവുമാണുള്ളത്.
സിക്കാർ, രാജസ്ഥാൻ സംസ്ഥാനത്തിലെ സിക്കാർ ജില്ലയുടെ മുഖ്യ കാര്യാലയമാണ്.
രാജസ്ഥാൻ സംസ്ഥാനത്തിൻറെ കിഴക്കുഭാഗത്താണീ പട്ടണത്തിൻറെ സ്ഥാനം.
പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 27°37′N 75°09′E ﻿ / ﻿ 27.62°N 75.15°E ﻿ / 27.62; 75.15 ആണ്.
പട്ടണം നിലനിൽക്കുന്ന പ്രദേശത്തിൻറ പരമാവധി ഉയരം 427 മീറ്ററാണ് (1401 അടി).
2011 ലെ ഇന്ത്യൻ സെൻസസ് പ്രകാരം സിക്കാർ പട്ടണത്തിലെ ജനസംഖ്യ237,579 ആണ്.
പുരുഷന്മാരുടേയും സ്ത്രീകളുടേയും വേർതിരിച്ച കണക്കുകൾ യഥാക്രമം 123156, 114423 എന്നിങ്ങനെയാണ്.
പട്ടണത്തിലെ സ്ത്രീപുരുഷ അനുപാതം 1000 പുരുഷന്മാർക്ക് 929 സ്ത്രീകൾ എന്ന നിലയിലാണ്.
സിക്കാർ പട്ടണത്തിൽ ചൂടുള്ളതും പാതി വരണ്ടതുമായ കാലാവസ്ഥയാണ്.
മൺസൂണിൽ അതായത് ജൂൺ, സെപ്റ്റംബർ മാസങ്ങളിൽ  മഴ ലഭിക്കുന്നു.
വർഷം മുഴുവൻ  ഉയർന്ന ചൂടാണിവിടെ അനുഭവപ്പെടുന്നത്.
ഏപ്രിൽ ജൂലൈ മാസങ്ങളിലെ ചൂട് 30 °C (86 °F) വരെയാണ്.
മെയ്, ജൂൺ മാസങ്ങളിൽ താപനില 50 °C (122 °F) എന്ന നിലയിൽ രമകാഷ്ഠയിലെത്തുന്നു.
മൺസൂൺ കാലത്ത് ഇടിമുഴക്കത്തോടുകൂടിയ കനത്ത മഴ ലഭിക്കുന്നുവെങ്കിലും വെള്ളപ്പൊക്കം സാധാരണയല്ല.
നവംബർ മാസം മുതൽ ഫെബ്രുവരി വരെ  ശരാശരി താപനില 5–15 °C (41–59 °F) വരെയാണ്.
കാലാവസ്ഥ പട്ടിക for Sikar J F M A M J J A S O N D 0 23 6 1 26 9 1 32 15 0 38 22 2 42 27 3 42 29 6 38 28 5 37 27 3 37 25 0 36 19 0 31 12 0 25 7 താപനിലകൾ °C ൽ ആകെ പ്രെസിപിറ്റേഷൻ മില്ലിമീറ്ററിൽ source: YR ഇംപീരിയൽ കോൺവെർഷൻ J F M A M J J A S O N D 0 73 42 0 78 48 0 89 59 0 101 72 0.1 107 80 0.1 107 84 0.2 100 82 0.2 98 80 0.1 98 76 0 97 66 0 87 54 0 78 44 താപനിലകൾ °F ൽ ആകെ പ്രെസിപിറ്റേഷൻ ഇഞ്ചുകളിൽ അവലംബം ↑ ↑
സിക്കിം രാജ്യം ഇംഗ്ലീഷ് വിലാസം https://ml.wikipedia.org/wiki/Kingdom_of_Sikkim
1800-കൾ വരെ ഔദ്യോഗികമായി ഡ്രെമോഷോങ് ( ക്ലാസിക്കൽ ടിബറ്റൻ അല്ലെങ്കിൽ സിക്കിമീസിൽ འབྲས་མོ་གཤོངས།) എന്ന് അറിയപ്പെട്ടിരുന്ന സിക്കിം രാജ്യം ( ക്ലാസിക്കൽ ടിബറ്റൻ അല്ലെങ്കിൽ സിക്കിമീസിൽ འབྲས་ལྗོངས།) 1642 മുതൽ 1975 മെയ് 16 വരെ കിഴക്കൻ ഹിമാലയത്തിൽ നിലനിന്നിരുന്ന ഒരു പാരമ്പര്യ രാജവാഴ്ചയായിരുന്നു പിന്നീട് അത് റിപ്പബ്ലിക് ഓഫ് ഇന്ത്യയുമായി ലയിച്ചു.
നംഗ്യാൽ രാജവംശത്തിലെ ചോഗ്യാലുകളാണ് രാജ്യം ഭരിച്ചിരുന്നത്.
ചരിത്രം നേപ്പാൾ-ഭൂട്ടാൻ ആധിപത്യം
18-ആം നൂറ്റാണ്ടിന്റെ മധ്യത്തിൽ, സിക്കിം നേപ്പാളും (അന്നത്തെ ഗൂർഖ രാജ്യവും) ഭൂട്ടാനും (അന്ന് ഗെദുൻ ചോംഫെൽ ഭരിച്ചിരുന്നു) ആക്രമിച്ചു, അതിനു ശേഷം 40 വർഷത്തിലേറെ കാലത്തോളം ഗോർഖയുടെയും ഭൂട്ടാനിന്റെയും ഭരണത്തിൻ കീഴിലായിരുന്നു ഈ പ്രദേശം.
1775 നും 1815 നും ഇടയിൽ, കിഴക്കൻ, മധ്യ നേപ്പാളിൽ നിന്നുള്ള 180,000 വംശീയ നേപ്പാളി വംശജർ സിക്കിമിലേക്ക് കുടിയേറി, എന്നിരുന്നാലും, ഇന്ത്യയിലെ ബ്രിട്ടീഷ് കോളനിവൽക്കരണത്തിനുശേഷം, അക്കാലത്ത് അവരുടെ പൊതു ശത്രുവായി കരുതിപ്പോന്നിരുന്ന നേപ്പാളുമായി യുദ്ധം ചെയ്യാൻ സിക്കിം ബ്രിട്ടീഷ് ഇന്ത്യയുമായി സഖ്യത്തിലേർപ്പെട്ടു.
നേപ്പാളികൾ പിന്നീട് സിക്കിമിനെ ആക്രമിച്ച് തെരായ് ഉൾപ്പെടെയുള്ള ഭൂരിഭാഗം പ്രദേശങ്ങളും കീഴടക്കി.
ഇത് 1814-ൽ നേപ്പാളിനെ ആക്രമിക്കാൻ ബ്രിട്ടീഷ് ഈസ്റ്റ് ഇന്ത്യാ കമ്പനിയെ പ്രേരിപ്പിച്ചു, അതിന്റെ ഫലമായി ആംഗ്ലോ-നേപ്പാൾ യുദ്ധം നടന്നു.
യുദ്ധം ബ്രിട്ടനും നേപ്പാളും തമ്മിലുള്ള സുഗൗളി ഉടമ്പടിക്കും സിക്കിമും ബ്രിട്ടീഷ് ഇന്ത്യയും തമ്മിലുള്ള ടിറ്റാലിയ ഉടമ്പടിക്കും കാരണമാകുകയും നേപ്പാൾ സിക്കിമിനെ ബ്രിട്ടീഷ് ഇന്ത്യയ്ക്ക് വിട്ടുകൊടുക്കുന്നതിന് ഇടയാക്കുകയും ചെയ്തു.
ബ്രിട്ടീഷ്, ഇന്ത്യൻ പ്രൊട്ടക്റ്ററേറ്റ് സിക്കിമിന്റെ ഭൂപടം, 1898
1861- ലെ തുംലോങ്ങ് ഉടമ്പടി പ്രകാരം, സിക്കിം ബ്രിട്ടീഷ് അധീനതയിലുള്ള പ്രൊട്ടക്റ്ററേറ്റ് (സംരക്ഷിത പ്രദേശം) ആയി മാറി, പിന്നീട് 1950-ൽ ഇത് ഒരു ഇന്ത്യൻ പ്രൊട്ടക്റ്ററേറ്റ് ആയി.
സിക്കിമിലെ 9-ാമത്തെ ചോഗ്യാൽ (രാജാവ്) ആയിരുന്ന തുതോബ് നംഗ്യാൽ, ആത്മീയ നേതൃത്വത്തിനായി ദലൈലാമയെ സമീപിച്ചു, അദ്ദേഹത്തിന്റെ ഭരണകാലത്ത് ടിബറ്റൻ സർക്കാർ സിക്കിമിൽ രാഷ്ട്രീയ സ്വാധീനം വീണ്ടെടുക്കാൻ തുടങ്ങി.
1888-ൽ ബ്രിട്ടീഷുകാർ സിക്കിമിൽ നിന്ന് ടിബറ്റൻ സേനയെ പുറത്താക്കാൻ ഒരു സൈനിക നടപടി ആരംഭിച്ചു.
ഇന്ത്യയിലേക്കുള്ള പ്രവേശനം
1975-ൽ, സിക്കിമിൽ നേപ്പാളി ഹിന്ദുക്കളോട് വിവേചനം കാണിക്കുന്നുവെന്ന ആരോപണങ്ങൾ ചോഗ്യാലിനെതിരെയുള്ള നീരസത്തിന് കാരണമായി.
അവരുടെ പ്രേരണയാണ് ഇന്ത്യൻ സൈനികരെ ഗാങ്ടോക്കിലേക്ക് അയക്കുന്നതിലേക്ക് നയിച്ചത്.
ദ സ്റ്റേറ്റ്സ്മാനിലെ സുനന്ദ കെ. ദത്ത-റേയുടെ അഭിപ്രായത്തിൽ, 1975 ഏപ്രിലിൽ സൈന്യം കൊട്ടാരം കാവൽക്കാരെ വധിക്കുകയും കൊട്ടാരം വളയുകയും ചെയ്തു.
കൊട്ടാരം നിരായുധമാക്കിയ ശേഷം, രാജവാഴ്ച തുടരണോ അതോ ഇന്ത്യയിൽ ചേരാണോ എന്നതിനായുള്ള ഒരു റഫറണ്ടം നടന്നു, അതിൽ രാജവാഴ്ച ഇല്ലാതാക്കാൻ സിക്കിമുകൾ വൻതോതിൽ വോട്ട് ചെയ്തു, കാസി ലെൻഡപ് ഡോർജിയുടെ നേതൃത്വത്തിലുള്ള സിക്കിമിന്റെ പുതിയ പാർലമെന്റ് സിക്കിമിനെ ഒരു ഇന്ത്യൻ സംസ്ഥാനമാക്കാനുള്ള ബിൽ നിർദ്ദേശിച്ചു.
ഇന്ത്യാ ഗവൺമെന്റ് ഉടനടി അംഗീകരിച്ചു.
സംസ്കാരത്തിലും മതത്തിലും, സിക്കിം അതിന്റെ ആദ്യ രാജാവ് കുടിയേറിയ ടിബറ്റുമായും അതിർത്തി പങ്കിടുന്ന ഭൂട്ടാനുമായും അടുത്ത ബന്ധം പുലർത്തിയിരുന്നു.
പ്രധാനമായും കിഴക്കൻ, മധ്യ നേപ്പാളിൽ നിന്നു കുടിയേറിയ ഒരു വലിയ തോതിലുള്ള വംശീയ നേപ്പാളി ജനസംഖ്യയുടെ സാന്നിധ്യം നേപ്പാളുമായുള്ള സാംസ്കാരിക ബന്ധത്തിനും കാരണമായി.
ഇതും കാണുക സിക്കിം സിക്കിമിന്റെ ചരിത്രം ചോഗ്യാൽ സിക്കിം രാജ്യത്തിന്റെ ഭരണത്തലവന്മാരുടെ പട്ടിക സിക്കിം രാജ്യത്തിലെ രാഷ്ട്രീയ ഓഫീസർമാരുടെ പട്ടിക അവലംബം അവലംബങ്ങൾ ഉറവിടങ്ങൾ
കൂടുതൽ വായനയ്ക്ക് പുറം കണ്ണികൾ "സിക്കിമിലെ ബുദ്ധ വിഹാരങ്ങൾ" .
Sikkim.nic.in.
സിക്കിം രാജ്യം ഓപ്പൺ ഡയറക്റ്ററി പ്രൊജക്റ്റിൽ സിക്കിമിലേക്ക് സിക്കിമിലെ രാജാക്കന്മാർ സിക്കിം സാഗ, ഒരു അമേരിക്കൻ ലെൻസിലൂടെ
സാക്രമെൻറൊ നദി
സാക്രമെൻറൊ നദി , അമേരിക്കൻ ഐക്യനാടുകളിലെ വടക്കൻ കാലിഫോർണിയി ലുള്ള ഒരു പ്രധാന നദിയാണ്.
ഇത് കാലിഫോർണിയ സംസ്ഥാനത്തെ ഏറ്റവും വലയി നദിയുമാണ്.
ക്ലാമത്ത് മലനിരകളിൽ നിന്നുത്ഭവക്കുന്ന ഈ നദി, 400 മൈൽ (604 കിലോമീറ്റർ തെക്കു ദിക്കിലേയ്ക്കൊഴുകി സാക്രമെൻറൊ-സാൻ ജോക്വിൻ അഴിമുഖത്തും സാൻ ഫ്രാൻസിസ്കോ ഉൾക്കടലിലുമെത്തിച്ചേരുന്നു. ഈ നദിയുടെ നീർവാർച്ചാപ്രദേശം 19 കാലിഫോർണിയൻ കൌണ്ടികളിലായി ഏകദേശം 26,500 സ്ക്വയർ മൈൽ (69,000 km 2 ) പ്രദേശത്ത് പരന്നുകിടക്കുന്നു.
വിശാലമായ സാക്രമെൻറൊ നദീതട പ്രദേശം ഒരിക്കൽ മത്സ്യങ്ങളാലും മറ്റു ജലജീവികളാലും സമൃദ്ധമായിരുന്നു.
പ്രത്യേകിച്ച് ഈ നദീമേഖലയിൽ കണ്ടുവന്നിരുന്ന ചിനൂക്ക് സാൽമൺ മത്സ്യങ്ങൾക്ക് പേരുകേട്ടതായിരുന്നു ഈ നദി.
12,000 വർഷങ്ങൾക്കു മുമ്പുതന്നെ ഈ നദീതടത്തിലെ സമ്പന്നമായ പ്രകൃതിവിഭവങ്ങളെ ആശ്രയിച്ച് മനുഷ്യൻ ജീവിച്ചിരുന്നു.
കാലിഫോർണിയയിൽ തദ്ദേശീയ ഇന്ത്യൻ വർഗ്ഗക്കാർ തിങ്ങിപ്പാർത്തിരുന്ന പ്രദേശമായിരുന്നു ഈ നദീതടം.
പുരാതനകാലം മുതൽക്കുതന്നെ ഈ നദി ഗതാഗതത്തിനും വാണിജ്യങ്ങൾക്കുമുള്ള പാതയായി ഉപയോഗിച്ചിരുന്നു.
നൂറുകണക്കിന് തദ്ദേശീയ ഗോത്രവർഗ്ഗങ്ങൾ പ്രാദേശികമായ ആചാരാനുഷ്ടാനങ്ങൾ അനുവർത്തിച്ച് സാക്രമെന്റൊ താഴ്‍വരയിൽ അധിവസിച്ചിരുന്നു.
1700 കളിലാണ് യൂറോപ്യൻ പര്യവേക്ഷകർ ഈ മേഖലയിലെത്തിച്ചേരുന്നത്.
സ്പാനീഷ് പര്യവേക്ഷകനായ ഗബ്രിയേൽ മൊറാഗയാണ് നദിയ്ക്ക് “റിയോ ഡി ലോസ് സാക്രമെൻറോസ്” എന്ന് 1808 ൽ പേരു നൽകിയത്.
ഈ പേരു ലോപിക്കുകയും ആംഗലേയത്തിലായപ്പോൾ “സാക്രമെൻറൊ” എന്നാവുകയും ചെയ്തു.
പത്തൊമ്പതാം നൂറ്റാണ്ടിൽ സാക്രമെൻറൊ നദിയുടെ ഒരു പോഷകനദിയിൽ സ്വർണ്ണനിക്ഷേപം കണ്ടുപിടിക്കപ്പെട്ടു.
ഇത് കാലിഫോർണിയ ഗോൾഡ് റഷി നു കാരണായിത്തീർന്നു.
ഇക്കാലത്ത് മറ്റു മേഖലകളിൽനിന്നും ജനങ്ങൾ ഇവിടേയ്ക്ക് ഒഴുകിയെത്തുകയും ചെയ്തു.
കരമാർഗ്ഗമുള്ള നടത്താരകളായ കാലിഫോർണിയ ട്രെയിൽ, സിസ്കിയൂ ട്രെയിൽ എന്നിവ വഴി ആയിരക്കണക്കിനു ഖനിജാന്വേഷകർ സ്വർണ്ണഖനികളിലേയ്ക്ക് എത്തിച്ചേർന്നു.
നൂറ്റാണ്ടിൻറെ അവസാനപാദത്തിൽ മേഖലയുടെ സാമ്പത്തികാഭിവൃദ്ധി ഖനനത്തെ മാത്രം ആശ്രയിച്ചായിരുന്നു.
പിന്നീടുള്ള കാലങ്ങളിൽ അനേകം കുടിയേറ്റക്കാർ കൃഷി, മേച്ചിൽ പ്രദേശങ്ങളുമായി ബന്ധപ്പെട്ട തൊഴിലുകളിലും വ്യാപൃതരായി.
ജനബാഹുല്യമുള്ള വിവിധ സമൂഹങ്ങൾ സാക്രമെൻറൊ നദിയ്ക്കു സമാന്തരമായി സംസ്ഥാന തലസ്ഥാനമായ സാക്രമെൻറൊ ഉൾപ്പെടെയുള്ള ഏതാനും പട്ടണങ്ങൾ സ്ഥാപിക്കുകയും ചെയ്തു.
വർദ്ധിച്ച തോതിലുള്ള ഖനന പ്രവർത്തനങ്ങളും കാർഷികവൃത്തിയും കാരണമായി സാക്രമെൻറൊ നദി ഇക്കാലത്ത് മലിനമാക്കപ്പെട്ടു.
1950 കൾ മുതൽ നദീതടമേഖലയിൽ ഒട്ടനവധി ജലവൈദ്യുത പദ്ധതികൾ നിലവിൽവന്നു.
ഇക്കാലത്ത് പ്രധാനദിയിലും പോഷകനദികളിലുമായി അനേകം അണക്കെട്ടുകൾ നിലനില്ക്കുന്നു.
കനാലുകൾ വഴി മദ്ധ്യ, തെക്കൻ കാലിഫോർണി മേഖലകളിലെ വിശാലമായ മേഖലകളിലാകെ ഈ നദിയിൽ നിന്നു ജലസേചനം നടത്തുന്നു.
രാജ്യത്തിൻരെ പ്രധാന കാർഷികമേഖല ഈ പ്രദേശത്താണ്.
കാലിഫോർണിയയിലെ ജനസംഖ്യയിലെ പാതിയോളം പേർക്ക് ഈ നദിയിലെ ജലം ഉപയോഗപ്പെടുത്തുവാൻ സാധിക്കുന്നു.
നദീ മേഖലയിലെ മനുഷ്യൻറെ അനിയന്ത്രിമായ ഇടപെടലുകളും പരിഷ്കാരങ്ങളും നദീ നടത്തിന്റെ സ്വാഭാവിക ആവാസവ്യവസ്ഥയ്ക്ക് ദോഷകരമായി ഭവിക്കുകയും ഒരിക്കൽ സമൃദ്ധമായിരുന്ന നദിയിലെ മത്സ്യസമ്പത്ത് നാശോന്മുഖമാകുകയും ചെയ്തു.
അവലംബം ↑ 1 2 3 ↑ ↑ Benke and Cushing, p. 547 ↑ ↑ Discharge figure is a combination of USGS gage 11447650 Sacramento River at Freeport and USGS 11453000 Yolo Bypass near Woodland.
Flood flows diverted around the Sacramento area via the Sacramento River Flood Control Project are recorded by the Yolo Bypass gage.
1 2 3 1 2 ↑ {{ cite book }} :  CS1 maint: multiple names: authors list ( link )
സാക്രമെന്റോ
സാക്രമെന്റോ ( / ˌ s æ k r ə ˈ m ɛ n t oʊ / ; സ്പാനിഷ് ഉച്ചാരണം: [sakɾaˈmento] ) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിന്റെയും സാക്രമെന്റോ കൌണ്ടിയുടെയും തലസ്ഥാനം ആണ്.
2014ലെ കണക്കെടുപ്പിൽ  485,199 ജനസംഖ്യ ഉണ്ടായിരുന്ന ഈ നഗരം കാലിഫോർണിയയിലെ ആറാമത്തെ വലിയ നഗരവും ഐക്യനാടുകളിലെ 35 ആമത്തെ വലിയ നഗരവും ആണ്.
2010 ൽ 2,414,783 ജനസംഖ്യ ഉണ്ടായിരുന്ന ഏഴു കൌണ്ടികൾ ഉൾപ്പെടുന്ന സാക്രമെന്റോ മെട്രോപോളിറ്റൻ ഏരിയയുടെ സാമ്പത്തികവും സാംസ്കാരികവും ആയ തലസ്ഥാനം ആണ് സാക്രമെന്റോ നഗരം.
സ്വിസ്സ് കുടിയേറ്റക്കാരനായ ജോൺ സട്ടർ, സീനിയർ , അദ്ദേഹത്തിന്റെ മകൻ ജോൺ അഗസ്റ്റസ് സട്ടർ, സീനിയർ , അദ്ദേഹത്തിന്റെ മക്കളായ ജോൺ അഗസ്റ്റസ് സട്ടർ, ജൂനിയർ , ജെയിംസ്‌ മാർഷൽ എന്നിവരുടെ പ്രവർത്തനഫലമായി ആണ് സാക്രമെന്റോ ഒരു നഗരമായി വളർന്നത്.
1839 ജോൺ സട്ടർ പണിത കോട്ടയുടെ സംരക്ഷണത്തിൽ ആയിരുന്നു സാക്രമെന്റോ നഗരത്തിന്റെ വളർച്ച.
കാലിഫോർണിയ ഗോൾഡ്‌ റഷ്ന്റെ കാലഘട്ടത്തിൽ സാക്രമെന്റോ ഒരു പ്രധാന കച്ചവട കേന്ദ്രമായി പ്രവർത്തിച്ചിരുന്നു.
സാക്രമെന്റോ നഗരത്തിന്റെ പടിഞ്ഞാറേ അതിർത്തിയിലൂടെ ഒഴുകുന്ന സാക്രമെന്റോ നദി ആണ് ഈ നഗരത്തിനു ഇങ്ങനെ പേര് ലഭിക്കാൻ കാരണമായത്.
സാക്രമെന്റോയിലെ കാലിഫോർണിയ സ്റ്റേറ്റ് യുനിവേഴ്സിറ്റി , നഗരത്തിലെ ഏറ്റവും വലിയ സർവകലാശാലയാണ്.
അവലംബം പുറം കണ്ണികൾ സാക്രമെന്റോ വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് Travel ഗൈഡ് വിക്കിവൊയേജിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് ഔദ്യോഗിക വെബ്സൈറ്റ് Official tourism website from the Sacramento Convention and Visitors Bureau Sacramento Wiki
സാക്ഷരത കേരളത്തിൽ
ഇന്ത്യയിൽ സമ്പൂർണ്ണസാക്ഷരത നേടിയ ആദ്യസംസ്ഥാനമാണ് കേരളം.
1991 ഏപ്രിൽ 18 ന് കേരളം സമ്പൂർണ്ണ സാക്ഷരത കൈവരിച്ചതായി പ്രഖ്യാപിക്കപ്പെട്ടു.
സമ്പൂർണ്ണ സാക്ഷരതാ പ്രഖ്യാപനം നടക്കുമ്പോൾ 90.86% ആണ് കേരളത്തിലെ സാക്ഷരത.
പ്രഖ്യാപനം നടത്തിയത് ചേലക്കോടൻ ആയിഷയാണ്.
2011 ലെ സെൻസസ് അനുസരിച്ച് കേരളത്തിന്റെ സാക്ഷരതാ ശതമാനം 93.91 ആണ്.
കൂടാതെ കേരളത്തിൽ ഏറ്റവും കൂടുതൽ സാക്ഷരതയുള്ള ജില്ല പത്തനംതിട്ട (96.33%) ഏറ്റവും കുറഞ്ഞ സാക്ഷരതയുള്ള ജില്ല പാലക്കാടും (88.49%) ആണ്.
കോട്ടയവും ആലപ്പുഴയുമാണ് ഉയർന്ന സാക്ഷരതാ നിരക്കിൽ പത്തനംതിട്ടയ്ക്ക് തൊട്ടുപിന്നിലുള്ളത്.
സാക്ഷരതാനിരക്ക്
2011 ലെ സെൻസസ് അനുസരിച്ച് കേരളത്തിലെ വിവിധമേഖലകളിലെ സാക്ഷരതാനിരക്ക് താഴെച്ചേർത്തിരിക്കുന്നു.
ആകെ സാക്ഷരതാനിരക്ക്- 93.91% പുരുഷസാക്ഷരതാനിരക്ക്- 96.02% സ്ത്രീ സാക്ഷരതാനിരക്ക്- 91.98% സാക്ഷരതയും ചില വസ്തുതകളും കേരളത്തിൽ സമ്പൂർണ്ണ സാക്ഷരത നേടിയ ആദ്യമുനിസിപ്പാലിറ്റി- കോട്ടയം സമ്പൂർണ്ണ നിയമസാക്ഷരതാ പഞ്ചായത്ത്- ആലപ്പുഴ ചെങ്ങന്നൂർ ബ്ലോക്കിലെ ചെറിയനാട്.
1951 ലെ കേരളത്തിലെ മൊത്തം സാക്ഷരതാനിരക്ക്- 47.18% സമ്പൂർണ്ണ സാക്ഷരതാ പ്രഖ്യാപനത്തിനുവേണ്ട കുറഞ്ഞ സാക്ഷരതാ നിരക്ക്-  90% അവലംബം
സാക്രമെന്റൊ അന്താരാഷ്ട്ര വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Sacramento_International_Airport
കാലിഫോർണിയയിലെ സാക്രമെന്റൊ കൌണ്ടിയിൽ , സാക്രമെന്റൊ നഗരകേന്ദ്രത്തിന് 10 മൈൽ (16 കിലോമീറ്റർ) വടക്കുപടിഞ്ഞാറായി സ്ഥിതിചെയ്യുന്ന ഒരു വിമാനത്താവളമാണ് സാക്രമെന്റൊ അന്താരാഷ്ട്ര വിമാനത്താവളം .
സാക്രമെന്റൊ കൗണ്ടി എയർപോർട്ട് സിസ്റ്റം ആണ് ഈ വിമാനത്താവളത്തിൻറെ നടത്തിപ്പ് നിർവ്വഹിക്കുന്നത്.
സൗത്ത്‍വെസ്റ്റ് എയർലൈൻസ് ഇവിടനിന്നുള്ള പകുതിയോളം വിമാനയാത്രക്കാരെ വഹിക്കുന്നു.
സാക്രമെന്റൊ അന്താരാഷ്ട്ര വിമാനത്താവളം 1967 ഒക്ടോബർ 21 ന് സാക്രമെന്റൊ മെട്രോപോളിറ്റൻ എയർപോർട്ട് ആയി, 8600 അടി നീളമുള്ള റൺവേയോടുകൂടി തുറക്കപ്പെട്ടു.
ചിത്രശാല Baggage Claim at Terminal A Loading Zone Terminal A Overview of the Ticketing deck at Terminal B Connecter from Terminal B to Concourse Building The third floor (shopping plaza) at Terminal B Gates at the Terminal B Concourse Elevators on Terminal B's third floor Dennis Oppenheim 's "Flying Garden" installation (2005) outside the parking garage Terminal B Automated People Mover അവലംബം External links FAA Airport Diagram ( PDF ) , effective സെപ്റ്റംബർ 5, 2024 Resources for this airport: AirNav airport information for KSMF ASN accident history for SMF FlightAware airport information and live flight tracker NOAA/NWS weather observations: current , past three days SkyVector aeronautical chart for KSMF FAA current SMF delay information FAA Airport Master Record for SMF ( Form 5010 PDF ) Sacramento International Airport (official site)
സാക്രമെൻറോ കൗണ്ടി
സാക്രമെൻറോ കൗണ്ടി , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഒരു കൗണ്ടിയാണ് .